Document ID: /roh_data/filtered/Bilingualer_Corpus_interleaved-it-rm.jsonl.gz/1779

This is a text translated from Italian to Rumantsch Grischun.
La Commissione approva la legge sui registri degli abitanti

La Commissione strategica e di politica statale del Gran Consiglio ha sottoposto a esame preliminare il disegno di legge del Governo relativo ai registri degli abitanti. Essa segue in tutti i punti le proposte del Governo e chiede al Gran Consiglio di approvare il progetto. Il Parlamento tratterà il progetto nella sessione di giugno.

Sotto la direzione del proprio presidente, Jon Domenic Parolini, la Commissione strategica e di politica statale ha sottoposto a esame preliminare a destinazione del Gran Consiglio il disegno di legge sui registri degli abitanti del Governo. Alla seduta che si è svolta a Scuol ha partecipato anche il Consigliere di Stato Hansjörg Trachsel.

Per via della legislazione federale di rango superiore, i Cantoni e i comuni devono armonizzare i registri degli abitanti e altri registri ufficiali. A questo scopo, anche il Cantone dei Grigioni deve emanare un diritto derivato. L'armonizzazione dei registri mira a uniformare i registri degli abitanti nei Cantoni e nei comuni, nonché i grandi registri di persone della Confederazione nell'ambito dello stato civile, degli stranieri e dei rifugiati. I diversi registri vengono resi comparabili per quanto concerne contenuto, nomenclatura e aggiornamento, e preparati per la trasmissione elettronica standardizzata dei dati. Questo rilevamento sulla base dei registri deve sostituire in particolare il vecchio sistema del censimento della popolazione. A partire dal 2010 verranno rilevati dei dati direttamente da diversi registri ogni tre mesi. Sulla base dei registri armonizzati e della trasmissione periodica dei dati, l'Ufficio federale di statistica può tenere costantemente a disposizione basi statistiche aggiornate. L'armonizzazione porta inoltre anche ulteriori vantaggi per Confederazione, Cantoni e Comuni.

Dopo un esame approfondito, la Commissione segue all'unanimità le proposte del Governo e chiede al Gran Consiglio di approvare il progetto.

Persona di riferimento:

Jon Domenic Parolini, presidente della Commissione strategica e di politica statale, Tel. 079 280 72 92

Organo: Commissione strategica e di politica statale

Fonte: it Commissione strategica e di politica statale

04.06.2010
La cumissiun approvescha la lescha davart ils registers d'abitantas e d'abitants

La cumissiun dal cussegl grond per politica da stadi e strategia ha predeliberà il sboz da lescha da la regenza davart ils registers d'abitantas e d'abitants. Ella suonda en tut ils puncts las propostas da la regenza e propona al cussegl grond d'approvar il project. Il parlament vegn a tractar il project en la sessiun da zercladur.

Sut il presidi dal president da la cumissiun Jon Domenic Parolini ha la cumissiun per politica da stadi e strategia predeliberà il sboz da la regenza davart la lescha davart ils registers d'abitantas e d'abitants per mauns dal cussegl grond. A la sesida che ha gì lieu a Scuol è er sa participà il cusseglier guvernativ Hansjörg Trachsel.

Sin fundament da la legislaziun federala surordinada ston ils chantuns e las vischnancas armonisar ils registers d'abitantas e d'abitants sco er ulteriurs registers uffizials. Per quest intent sto er il chantun Grischun relaschar ina legislaziun executiva. L'armonisaziun dals registers ha la finamira d'unifitgar ils registers d'abitantas e d'abitants en ils chantuns ed en las vischnancas sco er ils gronds registers da persunas da la confederaziun en il sectur dal stadi civil, da las persunas estras sco er da las fugitivas e dals fugitivs. Ils differents registers vegnan midads uschia, ch'els pon vegnir cumparegliads areguard il cuntegn, areguard la nomenclatura ed areguard l'actualitad e ch'els pon vegnir preparads per la transmissiun electronica standardisada da las datas. Questa retschertga sin basa dals registers duai en spezial remplazzar il vegl sistem da la dumbraziun dal pievel. A partir da l'onn 2010 vegnan las datas rimnadas per mintga quartal directamain dals differents registers. Sin basa dals registers armonisads e sin basa da la transmissiun periodica da las datas po l'uffizi federal da statistica metter a disposiziun permanentamain basas statisticas actualas. Ultra da quai porta l'armonisaziun er anc auters avantatgs a la confederaziun, als chantuns ed a las vischnancas.

Suenter avair discutà detagliadamain il project ha la cumissiun suandà las propostas da la regenza e propona al cussegl grond d'approvar il project.

Infurmaziuns:

Jon Domenic Parolini, president da la cumissiun per politica da stadi e strategia, tel. 079 280 72 92

Gremi: cumissiun per politica da stadi e strategia

Funtauna: rg cumissiun per politica da stadi e strategia

04.06.2010